Carrió

Carrió ye una parroquia de les doce del conceyu asturianu de Carreño. Tien una estensión de 2,31 km², y una población de Nomenclátor del INE: Población del padrón continuo por unidad poblacional. (Institutu Nacional d'Estadística)., 59 homes y 56 muyeres. Compriende les siguientes entidaes de población: Aboño, L'Alto Aboño, El Bandín, El Cantu San Xuan, Les Cruciades, La Cuesta Carrió, Llamera, Otero, El Palacio, La Peruyera, El Regueru y La Sabarriona.

 Situación y comunicaciones 
La parroquia de Carrió ocupa la fastera más oriental del conceyu. Llenda al norte col mar Cantábricu, al este col conceyu de Xixón a través de la ría d'Aboño y coles parroquies carreñines de Prevera, al sur, y de Priendes y Albandi al oeste.

La distancia media con Candás, capital del conceyu, ye d'unos 5,50 km (siendo'l nucleu más cercanu la casería despoblada d'El Palacio a 4,90 km. y el más llonxanu la casería de L'Alto Aboño, a 6,10 km).

Pue llegase dende Candás a Carrió en tren o per carretera:
 Llinia F4 "Xixón-Cuideiru" de FEVE, con apeaderu n'Aboñu.
 Carretera AS-239.
El códigu postal ye 33492.

 Territoriu y población 
Tien una estensión de 2,31 km². 

Viven nella , 55 homes y 52 muyeres.

Les entidaes de población de la parroquia son les siguientes: Aboño, L'Alto Aboño, El Bandín, El Cantu San Xuan, Les Cruciades, La Cuesta Carrió, Llamera, Otero, El Palacio, La Peruyera, El Regueru y La Sabarriona.

 Topónimu 
Xosé Lluis García Arias, al falar de los topónimos acabaos n'-ón, diz:
"El fenómenu de pérdida de -n ofreceríenlu, quiciá, dalgunos exemplos como Nalió (Gr)359, Somió (Xx)360, Carrió (Cñ) orixináu dende CARRIUS + suf. (Solin; 250 p. 12), a nun ser que, en dalgún casu, se trate d'exemplos de confusión y posterior reduición del diptongu -oi, -ou [...]."Xose Lluis García Arias, "Toponimia Asturiana"

 Sitios d'interés 

 Ilesia de San Llorienzu de Carrió 
La ilesia parroquial de San Llorienzu de CarrióPáxina l'Ayuntamientu de Carreño asítiase nel barriu d'Otero.

El templu orixinal fue quemáu mientres la Guerra Civil y llevantada otra vuelta en comuña pola vecindá. Anguaño, tien dientro les imaxenes de la Virxe del Rosariu, de San Llorienzu y de la Inmaculada Concepción, toes elles donaes pol pueblu.

 Palaciu de los Bernaldo de Quirós 
El Palaciu de los Bernaldo de Quirós en Carrió alcuéntrase nel barriu d'Otero, dientro una finca d'unos 70.000 m².

La familia Bernaldo de Quirós mandólu construyir inicialmente nel sieglu XVIII y a finales del XIX amplióse (quiciás cola collaboración del arquiteutu xixonés, Manuel Del Busto González). 

Ye propiedá de la empresa Cementos Tudela Veguín dende 1999. L'aspectu anguaño ye de deterioru y abandonu.

 Molín de Pielgo 
El molín de PielgoPáxina l'Ayuntamientu de Carreño asítiase na casería de Llamera, averáu al calce del ríu Reconco.

Construyérase a finales de la dómina del XIX, principios de la del XX. Consérvase solamente l'edificiu, de planta rectangular de 5,5 m X 3,5 m y un solo espaciu coles dependencies básiques: infiernu y sala'l molín. Falta la ñora o canal que trayía l'agua, polo que nun tien utilidá. 

Esti molín producía corriente lléctrica pal Palaciu de los Bernaldo de Quirós.

 Palombar del Palaciu 
El palombar del palaciuPáxina l'Ayuntamientu de Carreño ye una construcción del sieglu XVI, en forma de torre de planta circular.

Ta nel barriu de La Peruyera, en terrenos propiedá de Cementos Tudela Veguín. Alcuéntrase abandonáu.

 Palombar de Casa Rodrigo 
La construcción del palombar de Casa RodrigoPáxina l'Ayuntamientu de Carreño  ta datada nos caberos años del sieglu XVI y primeros del XVII. Ye un palombar d'en forma torre, con planta cuadrada de 2,30 m de llau.

Alcuéntrase nel barriu d'Otero y propiedá de Casa Rodrigo. El so estáu ye d'abandonu pola falta d'usu.

 Monumentu a "La Chata" 
L'Asociación de Vecinos del Alto Aboño dedicó esti monumentu a la Familia Real española nel añu 1915, pola mor de la visita a Carreño de la Infanta Isabel Francisca de Borbón y Borbón, conocida como “La Chata”, que ficiera una escursión pola parroquia y la vecina d'Albandi y regaló un faldón pal Cristu de Candás.Páxina l'Ayuntamientu de Carreño
Llamentablemente, el desmonte de L'Alto Aboño por parte de l'Autoridá Portuaria de Xixón, destruyó'l monumentu.

 Fiestes 
 10 d'agostu: San Llorienzu
 Tercer domingu d'agostu: festividá de la Sacramental.

 Entidaes de la Parroquia 

 A.V. "El Filandón" de Carrió 
Direición: Escueles d'Aboño, Camín de la Sabarriona

Códigu Postal: 33492 - Carrió

Presidente: Pablo Quiroga Prendes

Páxina Web: https://web.archive.org/web/20050115054748/http://www.geocities.com/avvcarrio (ensin usu)

Teléfonu: 985 16 96 00 

Contó col Coru de voces "El Filandón"  y ufierta dellos talleres a los vecinos durante la selmana.

 Asociación Cultural "El Santo Milagro" 
Direición: Carrió, 11

Códigu Postal: 33492 - Carrió.

Presidente: Pablo A. Quiroga Prendes

Páxina Web: https://web.archive.org/web/20040418100307/http://www.geocities.com/elsantomilagro/ (ensin usu)

 Cultural Deportiva de Aboño 
Direición: Aboño

Códigu Postal: 33439 - Carrió - Carreño

Presidente: Gustavo Martín Gayo

Teléfonu: 600419192 

La Cultural Deportiva Aboño ye un club de fútbol fundáu nel añu 1929.

Anguaño participa na categoría de 1ª Rexonal. 

Xuega nel Campo Municipal "Gómez Lozana" de Carrió.

 Referencies 

 Enllaces esternos 

Categoría:Parroquies de Carreño
Categoría:Wikipedia:Mantenimientu:Parroquies d'Asturies ensin plantía "llista de sitios"